ky en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru hu ru ky ru kk ru ru ru uk ky ru ky ru ky ru ru ru ky bg ky ky ru ru ru kk ky ru myv ky ru ky ru ky ky ru ky ru ru ru av ru ky ru ky ru ky ru ru ru uk ky ru ky ru kk ru ru ru ky ru en ru
"Агым", 19.06.09 - 29-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кимдир бирөөгө же айрым бир жагдайда сын-пикириңиз, зарыл сөзүңүз, каалооңуз барбы? Ар аптанын экинчи күнү (шейшемби) эртең мененки 10дон 12ге чейин 66-55-68 телефонуна чалып же AGYMpage деген сөздөн баштап 2525 номуруна SMS-билдирүү жөнөтсөңүз болот. 3-4 сүйлөмдөн ашпаган куйкум сөзүңүздү, боорду эзген азил оюңузду, көңүл көтөргөн куттуктоолоруңузду күтөбүз. Бүйүр кызыткан билдирүү ээси "Пейджердин" белегине арзыйт. "Пейджер" - сиздин үнүңүз! Чалыңыз, SMS-билдирүү жөнөтүңүз. Бир SMS баасы $0.75
П-758. Бактыгүл Бадыева, сиздин мисс экендигиңизде сөз жок. Бирок, Кытайга барып мотоциклден жигитке жабышып учкашканыңыз кыргызды намыска жыкканыңыз. Курманжан датканын баласы Камчыбекти дарга асып жатканда датка баласына карап, "жер карабай башыңды көтөрүп тургун. Сен кыргыздын намысы үчүн өлүмгө кетип жатасың" деген экен. Караш Насер.
П-759. Аялдар эркектерге караганда 0,6%эле көп дептир. Менин ченим боюнча, 75% кыздар, 25% эркек балдар. Себеби, биздин көчөдө бир жылда балдар эмес эле жалаң кыздар төрөлдү. Караш Насер.
П-760. Депутат Кубанычбек Исабеков кыргыздын намыстуу, баатырдыкка татыктуу жигиттеринин бири. Ишиңе ийгилик каалайм. Каныбек.
П-764. Жакында "Спартак" стадионунда өткөн эларалык футбол оюнуна неберем Арген экөөбүз барып катышып, Кыргызстандын "Дордой" командасынын эки утуш оюнуна күйөрман болуп, кубанычта болдук. Иренжиткени, кыргыз мамлекетин жана кыргыз тилин уруп да койбой, стадиондо берген жарыянын баары англис жана орус тилинде болду. Тойкожоев Казыкан, Тоң району, Шор-Булак айылы.
П-765. Шаар таштандыдан тазаланып, борбордук аянт көркүнө чыгып эле калды. Айрыкча, түстүү фонтандын музыкага бийлеши, жайнаган гүлдөр, чыкылдаган саат тим эле көңүлүңдү көтөрөт. Ушул өзүбүздүн байлыгыбызды үзгөн, бузган адамдарга уят. Борбор шаардын тургундары, өзүбүздү-өзүбүз сыйлайлы, үзбөйлү, бузбайлы, таштандыларды таштабайлы. Шаар бийлигинин аракети жакшы. Шаарды жашылдандыруу, көрктөндүрүү боюнча ой-тилек, максаттары ишке ашсын. Кайырса.
П-766. Ээ, айланайын Досбол, президенттин абройуна көлөкө түшүрбөй, ушундай жооптуу жумушка жабышпай, айдап жолго салганча, өз деңгээлиңди билип, сыйың менен кетип калсаңчы, аман-сооңдо. Эсен.
П-767. Эжем Кашкатаева Гүлбарчынды 15-июнь туулган күнү менен куттуктайбыз. Атам Кашкатаев Саркулга, апам Канышайга, эжем Гүлүмгө, жездем Анарбеке, сиңдилериме, күйөө балдарыма, жеңелериме, инилериме, акем Калыгулга салам жолдоп, чың ден соолук, узун өмүр, иштерине ийгиликтерди каалайбыз. Бишкектен сиңдиси Ракила, күйөө баласы Абдимуса.
П-768. Кара-Буура районунда жашап жаткан сиңдим Кашкатаева Бурулга, күйөө балам Анаркулга, куда-кудагыйларга салам жолдоп, күйөө балам Анаркулдун өтүп кеткен туулган күнү менен жана сиңдим Бурулду гезитке чыгышы менен куттуктайбыз. Гезитке жазган кабарчыга өзүмдүн жана сиңдимдин атынан чоң ырахмат айтабыз. Эжеси Ракила, жездеси Абдимуса.
П-769. Россияда жашап жана иштеп жаткан кызыбыз Калматова Динарага, балабыз Калматов Алтайырга, күйөө балабыз Бактыгулга, кайын сиңди, кайнилериме салам жолдойбуз. Аларга чың ден соолук, узун өмүр, иштерине ийгиликтерди каалайбыз. Апасы Ракила, атасы Абдимуса.
П-770. Ордолуу Ош шаарынын тургундары, аяш кызым Айчүрөк Муратова менен Бакыттын үйлөнүү тойлорун куттуктайбыз! Чүрөк, дайым ак никеңер кут болсун,/ Башыңарга бакыт-таалай кут консун./ Максатыңар, ой-тилектер орундалып,/ Каалаганың турмушуңда бүт болсун./ Тилектештер, дос-туугандар көп болсун,/ Түбөлүк деп кармашкан колуңар бек болсун. Аяш апаң Батмакан, иниң Санжар Бишкектен.
П-771. Түшүнүктүү жигит кызга ыктаса,/ Кыз сөрөйү колтугунда чыпташа./ Уйпалгыр, ай, улууларды көзгө илбей,/ Отурушат чак түштө эле жытташа. Батмакан.
П-772. "Акжолчу" депутаттар чегара чатагы боюнча өзбек мажилисине кайрылуу жолдодук деп бакылдап атышпайбы. Андан мурда Тышкы иштер министрлиги бул маселе боюнча нота жиберген. Алигиче жооп жок. Демек, өзбек тарап кыкеңдерди каакы ордуна көрбөгөнү оркоюп эле көрүнүп турбайбы. Атуулдарыбызды ит аткандай атып атса, Коопсуздук кеңеши козголбойт да. Эсен.
П-773. Шамшыкал тузу менен бизнес кылгандар, кампаңарга туздан запастап койсоңор. Марадан кулагандарга 23-июлдан кийин бекер акция иретинде жардам көрсөтүп койгулачы деп Айтурган.
П-774. Кечээ уйум кошунамдын огородуна кирип кетиптир. Кошунам оозуна ак ит кирип, кара ит чыгып каргап кирсе болобу. Уйуң кризиске кабылып өлсүн, корооңдон дүйнөлүк кризис кетпесин дейт. Дегеле, кризис деген неме бүтсө болот эле, каргыш тийип малдын баары кырылып калалекте. Алмаз.
П-775. Токтогул ГЭСи толгон сайын өзбектер чегарадан бирден кыргызды кармап кетип жатышат. Сугат убагында пленге түшкөн кыргыздарды сууга алмашабыз деп айлабызды кетиришпесе болду. Самат.
П-776. Орус периште болот деген чын окшойт. Юрий Бобков өзү орус болуп туруп, бөлөк улуттарды кыргыз тилинде ырдатып жатат. Эми Чудинов менен Давыдовду кошуп алып "Кыргыз жерим" деген ырды ырдатса жакшы болот эле. Алмаз.
П-777. Ала-тоо аянтында желекти алмаштырган күнү ажобуздун жанында Данияр Үсөнов турду. Жөн турбай Агропромдун үстүн бир карап, Илбирстин астын бир карап тынчсызданып турду. Тааныбаган бирөөлөр ажобуздун телохранители го деп ойлоп калды окшойт. Мамбетов А.
П-778. "Бакылдаган текени суу кечкенде көрөлү" дегендей, Акүйдөгү эки жел өпкө улам бир жумушка секирип атып эмненин үстүнөн чыгар экен. Дымактары чыкпай дымып эле калышты. Жетинчи кабат менен кош айтышканы калса керек. Исаев.
П-779. Эркин айылдык сотунун төрагасы Тагай аке, айлыбыздагы аш-тойлордогу чыгымдарды жоюуда имамыбыз Асылбек менен бирге жүргүзүп жаткан үгүт иштериңиз жакшы натыйжа берип жатканына кубанып жатабыз. Эл ишенимин аркалаган аксакалдардан болуп, балдарыңыздын, неберелериңиздин тойлорун көрүп жүрө бериңиз. Камчыбек Сатаров.
П-780. Учурда биз эмне максат менен жашап жатканыбызга түшүнбөйм. Мурун совет убагында фабрика-заводдор иштеп, эл жумуш менен камсыз болчу. Эми өзүбүзчө эгемен мамлекет болгондон кийин бир кожоюндун көзүн карап күнү-түнү иштеген тигүү цехтерин фабрика кылып келин-кыздарыбызды иштетип койсо болбойт беле. Эгемендик, эркиндик деп коебуз. Мен балдарымдын, неберелеримдин келечегин ойлоп атып карып кетмей болдум. Анара айым.
П-781. Көчөдөгү коомдук тартипти сактаган кызматкерлер (ППСтер) жай мезгили келген сайын жыргап алышат. Айылдан борборго келген окуучулардыбы, улуу адамдардыбы, айтор, кичине эле беттери кызарган жарандарды көрсө баса калышат жөн эле, эларалык издөөдө жүргөн кылмышкерди кармап алышкансып. Теку.
П-782. Бизде экс-чиновниктерибиздин кызматынан кеткен соң китеп жазуу жөн эле модага айланбадыбы. Эми ушул китептерди мектеп программаларына киргизсек, мектеп окуучулары кантип мактанышты үйрөнүп алат эле. Каке.
П-783. Быйыл Ысык-Көлдө, айрыкча Түптө туристтик сезон болбой калат го. Туристтерди деле түптүктөр жумурткасы, керек болсо андан башкасы менен уруп, өз жериңерге кеткиле деп кубалашы да мүмкүн. Коля.
П-784. Шаарыбыздагы Горький аянтына да ар кыл түстөгү фонтандарды куруп ташташат болуш керек. Ал жакка да курулса митинг-пикеттер кан буугандай эле токтойт го. Азыркынын божомолдочусу.
Жеңүүчү - Айтурган (П-773), редакция менен байланышыңыз.
кыргыз тилиндеги гезит "Агым"
email • архив • редакция
"…Же мени сүйө албайт деп ойлойсуңбу?"
Ак терек, көк терек
"Америкага Манастан ыңгайлуу башка жер жок"
Айкел чатагы Коңурбайдын урпактарынын атайын акциясы беле...
Майтокоч же камчы жесең да Кыргызстан жалгыз
Власть и оппозиция: облико аморале
Сүт эле эмес жер да арзан, баркы да жок
эле эмес, парламентти да бөлдү
Мамкызматкер мартабасын ким көтөрөт?
"Үч эмге жаңы салынган үй беребиз"
Балдарга 1-июнда эле эмес, дайыма камкордук керек
"Апам аялзатынан тапкан жалгыз курбум"
"Коломтодогу" коломто оту өчкөндөр
Издейм сени, арасынан элдердин
Манаска эмес, дейди ырларга маашырлангандар көп
А-у, Марат Мамбетов, ой, деги барсызбы?